b"\n_START_ARTICLE_\nTanja Skaza\n_START_SECTION_\nKariera\n_START_PARAGRAPH_\nTanja Skaza je uspe\xc5\xa1na podjetnica. Dru\xc5\xbeinsko podjetje ima ve\xc4\x8d kot 40-letno tradicijo, ve\xc4\x8d kot 300 zaposlenih in sodi med 1000 najbolj navdihujo\xc4\x8dih podjetij v  Evropi. S skoraj 20 letnimi vodstvenimi izku\xc5\xa1njami, z \xc5\xbeensko energijo, z ambicioznimi cilji, s spo\xc5\xa1tovanjem do ljudi in medsebojnih odnosov, vodi svojo ekipo z zgledom  in navdihom. _NEWLINE_Prisega na inovativnost, trajnostno naravnanost, estetiko in sodoben dizajn. Je mnenja, da uspe\xc5\xa1na podjetja ustvarjajo odli\xc4\x8dni timi in ne vrhunski posamezniki. _NEWLINE_\xc4\x8ceprav gre za proizvodno podjetje, je usmeritev Tanje Skaza naravnana k re\xc5\xa1evanju izzivov kon\xc4\x8dnih uporabnikov in gradnji odli\xc4\x8dne, celovite uporabni\xc5\xa1ke izku\xc5\xa1nje, od same razvojne zgodbe, do materialov, barv, dizajna, uporabnosti, prodajnih in poprodajnih aktivnosti. Tako so v nekaj letih postali pravi ambasadorji svoje lastne blagovne znamke in zagovorniki uporabe materialov, ki so prijazni do okolja in ohranjajo na\xc5\xa1 planet lep\xc5\xa1i. _NEWLINE_Verjame, \xc4\x8de bomo dobro delali z naravo, se nam bo dobro obrestovalo tako na osebnem, kot na poslovnem podro\xc4\x8dju. _NEWLINE_Poslovno so usmerjeni v izvoz in se lahko pohvalijo s sodelovanjem z najve\xc4\x8djimi globalnimi multinacionalkami pohi\xc5\xa1tvene, elektro industrije in gospodinjskih pripomo\xc4\x8dkov za dom, za katere razvijajo izdel\xc4\x8dne znamke.\n_START_SECTION_\nDru\xc5\xbebena aktivnost\n_START_PARAGRAPH_\nTanja Skaza podira pregrade in stereotipe med mo\xc5\xa1kim in \xc5\xbeenskim vodenjem ali poklici. Trdi, da je uspe\xc5\xa1na zato, ker svoj posel opravlja dobro, ne zato, ker je \xc5\xbeenska. Znala je uravnote\xc5\xbeiti razvoj poslovne kariere z vlogo matere in soproge. Te izku\xc5\xa1nje prena\xc5\xa1a na mlaj\xc5\xa1e generacije managerk in podjetnic. Je zagovornica \xc5\xbeensk v poslovnem svetu, saj si morajo \xc5\xbeenske v poslu \xc5\xa1e vedno izboriti pozornost v mo\xc5\xa1ki dru\xc5\xbebi. Pri pisanju skupne prihodnosti \xc4\x8dlove\xc5\xa1tva \xc5\xbeeli delovati aktivno, odgovorno in skrbno - predvsem na podro\xc4\x8dju trajnostnega razvoja in ohranjanja na\xc5\xa1ega okolja, ki je pomemben vir na\xc5\xa1ega zdravja, po\xc4\x8dutja, motivacije. Ideje zelene prihodnosti zavzeto \xc5\xa1iri med ljudi, partnerje, dobavitelje, otroke in jim pomaga spreminjati navade._NEWLINE_Tanja Skaza je izjemno cenjena sogovornica v strokovnih, managerskih in podjetni\xc5\xa1kih krogih ter nadvse priljubljena motivatorka mladih, ki jim \xc5\xbeeli pomagati pri iskanju njihovega poslanstva. V pogledu na \xc5\xbeivljenje, se poistoveti z Gandhijevim citatom 'Prihodnost je odvisna od tega, kar po\xc4\x8dne\xc5\xa1 danes.'\n_START_SECTION_\nNagrade\n_START_PARAGRAPH_\nZa svoje in dose\xc5\xbeke podjetja Skaza je prejela vrsto mednarodnih in nacionalnih priznanj:_NEWLINE_\xe2\x80\xa2Nagrada Managerkam prijazno podjetje, 2013_NEWLINE_\xe2\x80\xa2Mlada managerka, 2014_NEWLINE_\xe2\x80\xa2Priznanje Zlata nit za najbolj\xc5\xa1ega zaposlovalca, 2014 in finalist 2015_NEWLINE_\xe2\x80\xa2Nagrada Zlata gazela 2014 _NEWLINE_\xe2\x80\xa2Nagrada za izjemne dose\xc5\xbeke Gospodarske zbornice Slovenije za leto 2014_NEWLINE_\xe2\x80\xa2Podjetje Skaza je uvr\xc5\xa1\xc4\x8deno med pet najhitreje rasto\xc4\x8dih tehnolo\xc5\xa1kih podjetij v Srednji Evropi, 2015_NEWLINE_\xe2\x80\xa2Dobitniki priznanja \xc2\xbbUstvarjalci stoletja\xc2\xab, Mednarodnega ekonomskega foruma Perspektive, 2016_NEWLINE_\xe2\x80\xa2Evropska naj managerka, 2017_NEWLINE_\xe2\x80\xa2Posebno priznanje Solutions 2019 za kuhinjski kompostnik Bokashi Organko 2 na sejmu Ambiente 2019_NEWLINE_\xe2\x80\xa2Nagrada Red Dot za oblikovalski prese\xc5\xbeek za Bokashi Organko 2\n_START_SECTION_\nPovezave\n_START_PARAGRAPH_\nwww.skaza.si"